tomron87/hebrew-wikipedia-sentences-corpus huggingface dataset:
ב-2014 סיימה תואר ראשון באוניברסיטת נבדה בלאס וגאס, במהלך לימודיה הגישה והפיקה תוכנית טלוויזיה של האוניברסיטה, והתמחתה אצל חברת בית הנבחרים של ארצות הברית קריסטי נואם.
לאחר הלימודים עברה לסן דייגו והחלה לעבוד ברשת החדשות השמרנית "OANN", בה הגישה החל מאוגוסט תוכנית פרשנות פוליטית בשם "On Point".
ביולי 2015 הפך מונולוג שלה לוויראלי, זכה למיליוני צפיות ולהתייחסות התקשורת הבינלאומית והאמריקאית.
במונולוג זה התייחסה להרן לפיגוע ירי בו נרצחו חמישה חיילים אמריקאים במרכז גיוס של הצי בצ'טנוגה, וביקרה את תגובתו של נשיא ארצות הברית ברק אובמה לנושא וסירובו לכנות פיגוע זה ופיגועים נוספים כטרור איסלאמי רדיקלי.
בנובמבר 2015 עברה להגיש את התוכנית "Tomi" ברשת הטלוויזיה השמרנית "TheBlaze".
במסגרת התוכנית ביקרה את שחקן הפוטבול קולין קאפרניק, אשר מחה על אלימות משטרתית כלפי מיעוטים וסירב לעמוד בעת נגינת המנון ארצות הברית.
להרן נוהגת לבקר את הקהילה האפרו-אמריקאית באופן תכוף, ביניהם גם מפורסמים כג'יי זיי וביונסה, ובין היתר עוררה סערה כאשר השוותה בציוץ בטוויטר את תנועת Black Lives Matter לקו קלוקס קלאן.
מבקריה מאשימים אותה בגזענות, האשמות אשר אותן היא דוחה.
אתר החדשות The Daily Beast תיאר אותה כ'ימנית-פרובוקטיבית'.
במרץ 2017 הופסקה תוכניתה והיא הושעתה ללא הגבלת זמן משידורים ברשת TheBlaze, זאת לאחר שהביעה התנגדות לרעיון שהממשלה תאסור הפלות מלאכותיות.
להרן הגישה בתגובה תביעה נגד הרשת ובעליה גלן בק.
במאי 2017 הצטרפה לארגון הפוליטי Great America Alliance, במטרה לתמוך בנשיא המכהן דונלד טראמפ.
באוגוסט 2017 הצטרפה לרשת פוקס ניוז בה משמשת כפרשנית ומגישה מאז 2018 את התוכנית "No Interruption".
טוני מגדירה את עצמה כשמרנית-חוקתית.
היא לא מגדירה את עצמה פמיניסטית, ומאמינה ששינוי אקלים הוא מיתוס.
היא בעלת דעות פרו ישראליות ומדי פעם מפרסמת מונולוגים בנושא.
להרן הייתה בין מפיצי הביטוי "Let's Go Brandon".
בשנת 2021 שיחקה בסרט הדרמה המשפטית "Roe v.
Wade" אודות פסק דין רו נגד וייד.
טומי נייט הוא שחקן אנגלי הידוע בעיקר מהופעתו בתפקיד לוק סמית' בסדרות המדע בדיוני "הרפתקאות שרה ג'יין" ו"דוקטור הו", בתפקיד קווין קלארק בסדרת הדרמה "דרך ווטרלו", בדמות קורבן הרצח קיילב בריי במיני-סדרה "מתחת לפני השטח" (Glue), ובתפקיד ברודי בדרמה התקופתית "ויקטוריה".
טומי נייט נולד בצ'טהאם שבמחוז קנט, השלישי במשפחה בת חמישה ילדים.
כל הילדים במשפחה הם שחקנים.
הוא למד בבית הספר "Delce Junior School" ברוצ'סטר ובבית הספר סר ג'וזף ויליאמסון .
תחילת הקריירה של נייט הייתה בשנת 2001 בתיאטרון וסט אנד בהפקה של דבורה ורנר של המחזה "מדיאה".
ב-2002 שיחק במחזה "צ'יטי צ'יטי בנג בנג" בלונדון פלדיום, ב-2003 הופיע במחזה "The Snowman" בתיאטרון פיקוק, ב-2004 שיחק בסיור הופעות של ההצגה "ללכת על הכל", וב-2005 הופיע במחזה "מקבת'" עם הלהקה השייקספירית המלכותית בתיאטרון אלברי.
בטלוויזיה שיחק נייט בסדרה "TV to Go", בפרקים בסדרת הדרמה "חדר מיון", במיני-סדרה "האימפרסיוניסטים" משנת 2006. עוד ב-2006 הופיע בסדרה "Sorted", ובסדרת הדרמה "רופאים".
הוא שיחק בשני פרקים בסדרה "The Bill", וב-2008 הופיע בסדרה "Myths" של ה-BBC.
תפקידו המוכר ביותר של נייט הוא בדמות לוק סמית', בנה המאומץ של שרה ג'יין סמית', בסדרת הטלוויזיה "הרפתקאות שרה ג'יין".
הוא הופיע בתפקיד זה בשלוש העונות הראשונות של "הרפתקאות שרה ג'יין" בשנים 2007, 2008 ו-2009, וכן במספר פרקים של הסדרה "דוקטור הו".
ב-2010 התחיל לוק סמית' ללמוד באוניברסיטת אוקספורד, ודמותו נראתה בסדרה רק מדי פעם עד לעונה החמישית והאחרונה.
נייט השתתף בווידאו "סיפורו של טום" של CEOP שפתוח לצפייה ב-YouTube.
ב-2012 שיחק נייט בתפקיד אפל יותר בסרט האימה "A Suburban Fairytale", שבו הופיע לצדה של אחותו למחצה יוהנה פארל והשחקן פלין אלן, בתפקיד שכולל גילוי עריות ורצח.
ב-2012 הצטרף נייט לצוות השחקנים של הסדרה "דרך ווטרלו" בפרק 8 בעונה השמינית בתפקיד קווין סקלטון.
הדמות שגילם אומצה על ידי המור דניאל צ'וק (ולכן שונה שם משפחתו לצ'וק).
הוא שיחק בסדרה עד פרק 12 בעונה העשירית.
ב-2014 כיכב נייט בסדרת הדרמה של E4 "מתחת לפני השטח" בתפקיד קאל, קורבן הרצח.
ב-2016 הופיע בתפקיד ברודי בדרמה התקופתית "ויקטוריה" בכיכובה של ג'נה קולמן.
נייט יצא עם השחקנית אבי מייוורס שכיכבה לצדו בסדרה "דרך ווטרלו".
שנה שם שם באנגלית תפקיד הערות 2006 Think You Know?
טום אתר CEOP 2014 מתחת לפני השטח (אונליין) Glue Online קליי בריי אתר הסדרה
טומי פרנקס הוא קצין בדימוס בדרגת גנרל בצבא ארצות הברית, שימש מפקד פיקוד מרכז של ארצות הברית ופיקד על כוחות ארצות הברית ובעלות בריתה במלחמת עיראק ובמלחמת אפגניסטן.
פרנקס נולד בויינווד שבאוקלהומה, בנם המאומץ של ריי ולורן פרנקס.
בגיל שש עבר עם משפחתו לסטרטפורד שבאוקלהומה, ולאחר מכן עברו למידלנד שבטקסס שם למד בתיכון המקומי.
הוא החל ללמוד באוניברסיטת טקסס באוסטין אך נשר לאחר שנתיים.
ב-1971, בעת שירותו הצבאי, השלים תואר ראשון במנהל עסקים באוניברסיטת טקסס בארלינגטון ותואר שני במינהל ציבורי מאוניברסיטת שיפנסברג בפנסילבניה.
ב-1965 התגייס לצבא ארצות הברית, לאחר תקופת שירות נבחר לצאת לקורס קצינים והוכשר ב-1967 כקצין ארטילריה.
הוצב בגדוד השני של רגימנט הארטילריה הרביעי בדיוויזיית החי"ר התשיעית, ושירת במלחמת וייטנאם כקצין טיווח ארטילריה ומטוסים, ועוזר קצין אג"ם.
כמו כן שירת במלחמה כקצין שיתוף ארטילרי בגדוד החמישי של רגימנט החי"ר ה-60.
פיקד על סוללת תותחים במרכז האימונים פורט סיל שבאוקלהומה.
ב-1973 הוצב במערב גרמניה כמפקד סוללה בגדוד הראשון של רגימנט הפרשים המשורין השני.
בתפקידו הבא שימש קצין אג"ם של הגדוד.
לאחר מכן שימש מפקד פלוגת הנדסה ועוזר קצין אג"ם של הרגימנט המשורין ה-84.
ב-1981 מונה למפקד הגדוד השני רגימנט הארטילריה ה-78 שהוצב במערב גרמניה.
ב-1987 מונה למפקד הארטילריה של דיוויזיית הפרשים הראשונה.
הוא לחם עם הדיוויזיה במלחמת המפרץ.
לאחר המלחמה שימש עוזרו של מפקד בית הספר לארטילריה בפורט סיל.
ב-1995 מונה למפקד דיוויזיית חיל הרגלים השנייה המוצבת בדרום קוריאה.
ב-1997 מונה למפקד הארמייה השלישית/פיקוד כוחות צבא היבשה בפיקוד מרכז של ארצות הברית.
ביוני 2000 קודם לדרגת גנרל ומונה למפקד פיקוד מרכז.
לאחר פיגועי 11 בספטמבר 2001, הוביל את התכנון וניהול הלחימה ב"מבצע חירות מתמשכת" באפגניסטן וב"מבצע חופש לעיראק".
ב-2003 הוגשה נגדו תביעה בבלגיה, על בסיס סמכות שיפוט אוניברסלית, בגין פגיעה באזרחים במלחמת עיראק.
התביעה הוגשה על ידי 19 אזרחים עיראקים, שטענו שנחתים אמריקאים השתמשו בפצצות בעלות טווח פגיעה גדול מהרגיל, ותקפו גם אמבולנסים ואזרחים.
ראש ממשלת בלגיה, גי ורהופשטט, הודיע כי הפרקליטות הבלגית תעביר לבית משפט בארצות הברית את התביעה.
הוא סיים את תפקידו ביולי 2003 ופרש מהצבא.
ב-2004 פרסם אוטוביוגרפיה בשם "American Soldier".
הספר שיצא לאור בהוצאת הרפר קולינס נכנס ישר עם פרסומו למקום הראשון ברשימת רבי המכר של הניו יורק טיימס.
בדצמבר 2004 העניק לו ג'ורג' ווקר בוש את מדליית החירות הנשיאותית, עיטור הכבוד האזרחי הגבוה ביותר בארצות הברית.
הוא כיהן בדירקטוריונים של חברות בולטות בהן בנק אוף אמריקה, "אאוטבק סטייקהאוס" ו"צ'אק-אי-צ'יז".
ב-1969 נישא לקתרין והם הורים לבת אחת.
טומיקאירה ZZ היא מכונית ספורט, בעלת מנוע מרכזי, 2 דלתות, 2 מושבים, אשר יוצרה על ידי יצרנית כלי הרכב היפנית טומיקאירה בין השנים 1990–2000, ומיוצרת משנת 2014 ועד היום.
עד סוף שנת 1990 היצרנית הייתה קרויה "Tomita Yume Hanbai".
בדגמי הדור הראשון הורכבו מנועי בנזין, בדגמי הדור השני הורכבו מנועים חשמליים.
בשנת 2014 החלה היצרנית "Tommykaira" לייצר את דגמי "טומיקאירה ZZ" כ- מכונית חשמלית הקרויה "ZZ-EV".
מחיר היחידה (דור שני) עומד על 80,000 דולר.
תאוצת "טומיקאירה ZZ" (דור ראשון) בין 0-97 קמ"ש הוא 4.0 שניות.
תאוצת "טומיקאירה ZZ" (דור שני) בין 0-97 קמ"ש הוא פחות מ-4.0 שניות.
דור שני (מיוצר משנת 2014 עד היום)
- דור שני ("ZZ-EV"): מכונית חשמלית עם מנוע חשמלי המספק 309 כ"ס.
"Targa top" - הגג נפתח חלקית, הגג נפתח בשטח שבין החלון הקדמי והאחורי - דור ראשון.
רודסטר (קבריולה) - דור ראשון, דור שני.
תומאס ג'פרסון סמית הוא כדורגלן ניו זילנדי המשחק במילטון קינס דונס בעמדת הבלם והמגן שמאלי.
סמית' התחיל את הקריירה שלו בקבוצת הילדים של קרו אלכסנדרה, ממנה עבר לנורת' שורה יונייטד ולבסוף הצטרף לאקדמיה של איפסוויץ' טאון.
בשנת חתם לשלוש שנים בקבוצה הבוגרת.
בפברואר , סמית' הושאל לסטוונאג' לחודש ולאחר מכן הוארכה תקופת השאלתו עד לסיום העונה.
בתחילת עונת סמית' חזר לאיפסוויץ' וערך את הופעת הבכורה שלו בקבוצה בהפסד 1–2 לפרסטון נורת' אנד.
במהלך העונה סמית' שבר את קרסולו, פציעה שהשביתה אותו מרוב שלבי העונה.
ב-7 בינואר 2010 הושאל לברנטפורד לחודשיים.
בתקופתו בברנטפורד שיחק שמונה משחקים וב-15 במרץ של אותה שנה חזר לאיפסוויץ'.
בעונת סמית' הבקיע את שער הבכורה שלו באיפסוויץ' בניצחון החוץ 1–3 נגד מידלסברו.
במאי חתם לשנתיים נוספות במועדון.
ב-17 במרץ 2011 הושאל לקולצ'סטר יונייטד עד לסיום העונה.
ב-22 בינואר 2018 חתם בקולורדו ראפידס מה-MLS.
ב-21 בפברואר 2020, סמית' חזר לאנגליה וחתם בסנדרלנד.
ב-25 באוגוסט 2020, סמית' חתם בקולצ'סטר יונייטד מהפוטבול ליג השנייה.
ב-6 בפברואר 2024 עזב את אנגליה וחתם במקארתור מליגת העל האוסטרלית.
סמית' יליד הממלכה המאוחדת, עבר בילדותו לניו זילנד ובכך הוא מחזיק באזרחות כפולה.
בצעירותו, סמית' שיחק עבור הנבחרות הצעירות של אנגליה.
בדצמבר הצהיר כי הוא מעוניין לשחק עבור נבחרת ניו זילנד.
ב-3 במרץ 2010 ערך את הופעת הבכורה שלו בהפסד 0–2 ל.
סמית' זומן לסגל הנבחרת לקראת מונדיאל 2010
ב-23 במאי 2012 ענד לראשונה את סרט הקפטן ובכך הפך לקפטן הצעיר בתולדות הנבחרת.
ב-2 ביוני 2012 הבקיע את שער הבכורה שלו בנבחרת בניצחון 0–1 נגד .
טומי אנטרו מקינן (בפינית: Tommi Antero Mäkinen, נולד ב-26 ביוני 1964) הוא נהג מרוצי ראלי פיני, שזכה 4 פעמים רצופות באליפות העולם בראלי (1996-1999).
כל ארבע האליפויות הושגו בקבוצת מיצובישי.
במהלך השנים ניצח 24 מרוצים, מקום חמישי בכל הזמנים.
בשנת 2015 מונה למנהל קבוצת המרוצים של טויוטה המתחרה באליפות העולם בראלי.
בסיום עונת 2020 פרש מהתפקיד.
מקינן השתתף לראשונה בראלי פינלנד, שהיה חלק מאליפות העולם בראלי, בשנת 1987 אך לא הצליח לסיים את המרוץ.
עד לשנת 1994 לקח חלק באליפות באופן חלקי.
באותה שנה ניצח לראשונה את הראלי הפיני, כשהוא נוהג בפורד אסקורט.
עונת 1995 הייתה הראשונה בה התחרה באופן מלא בקבוצת מיצובישי ראליארט.
את עונתו השנייה בקבוצה פתח עם צמד ניצחונות בשוודיה ובראלי הספארי שנערך בקניה.
שלושה ניצחונות נוספים במהלך העונה הקנו לו את תואר האליפות הראשון, כשנותרו עוד שני מרוצים לסיום העונה.
בשלוש העונות הבאות הצליח לשמור על התואר ובשנת 1998 זכה עם מיצובישי גם באליפות היצרנים.
באותה שנה יצא משחק הווידאו "ראלי טוני מקינן".
עונת 2000 נפתחה בניצחון במונטה קרלו.
היה זה הניצחון היחיד שהשיג באותה עונה.
בסיומה איבד את תואר האליפות לנהג פיני אחר, מרקוס גרונהולם.
באותה שנה הוציאה מיצובישי גרסה מיוחדת לדגם הלאנסר איוו, שנשאה את שמו של מקינן.
בדגם זה עיצוב החזית הקדמית של הרכב היה שונה.
חלק מהרכבים נצבעו בצבעי אדום ולבן, בדומה למכוניתו של מקינן.
מקינן המשיך להתחרות עבור מיצובישי עד לסיום עונת 2001, אז עבר להתחרות עבור סובארו.
גרנד פרי מונטה קרלו בשנת 2002, מרוץ הבכורה בקבוצה החדשה, היה הניצחון הראשון של מקינן עבור סובארו.
בדיעבד התברר שזהו גם הניצחון האחרון בקריירה.
במהלך העונה נאלץ לפרוש משבעה מרוצים מתוך הארבעה עשר.
את עונתו השנייה בקבוצה סיים באותו המקום.
לאחר סיום העונה הודיע על פרישה.
במהלך השנים השתתף מקינן מספר פעמים במרוץ האלופים.
בשנת 1990 סיים במקום השני, כסגנו של סטיג בלומקוויסט.
בשנת 1999 זכה בתחרות גביע האומות כחלק מהנבחרת הפינית וסיים במקום השני במרוץ אלוף האלופים.
שנה לאחר מכן זכה בתואר לאחר שניצח את מרקוס גרונהולם בגמר.
לאחר הפרישה הקים את חברת "טומי מקינן רייסינג" העוסקת בבניית רכבים לתחרויות ראלי וציוד עזר לנהגים.
טויוטה הייתה פעילה באליפות העולם בראלי במהלך שנות השמונים והתשעים, אך פרשה מהתחרויות בסיום עונת 1999. בינואר 2015 הודיעה החברה על כוונתה לשוב לאליפות בשנת 2017. חצי שנה לאחר מכן החתימה החברה את מקינן כמנהל הקבוצה החדשה.
בעונת 2018 זכתה הקבוצה באליפות היצרנים לראשונה מאז 1999. בהמשך זכתה הקבוצה פעמיים באליפות הנהגים (2019, 2020).
בסיום עונת 2020 פרש מהתפקיד והוחלף על ידי יארי-מאטי לאטוולה.
טומי ג'ורג' תומפסון הוא פוליטיקאי אמריקאי מן המפלגה הרפובליקנית, אשר שימש כמזכיר הבריאות ושירותי האנוש של ארצות הברית בשנים 2001–2005 תחת ממשלו של הנשיא ג'ורג' ווקר בוש וכמושל מדינת ויסקונסין בשנים 1987–2001 (הכהונה הארוכה ביותר בתולדות התפקיד).
בנוסף על כך, הוא כיהן גם כיושב ראש חברת התחבורה אמטרק.
תומפסון ניסה להתמודד בבחירות לנשיאות ארצות הברית שנערכו בשנת 2008, אך הוא פרש לפני תחילת הפריימריז הרפובליקניים.
בשנת 2012 ניסה להתמודד על מקום בסנאט מטעם מדינת ויסקונסין, ולהחליף את הסנאטור הדמוקרטי הרברט קוהל, אך הפסיד למועמדת הדמוקרטית תמי בולדווין.
תומפסון נולד במרכז ויסקונסין בשנת 1941. אמו, ג'ולי, הייתה מורה, ואביו, אלן תומפסון, היה הבעלים של תחנת דלק ומכולת.
אחיו, אד תומפסון היה מנהיג המפלגה הליברטריאנית ואף התמודד לתפקיד מושל המדינה בשנת 2002. תומפסון למד משפטים באוניברסיטת ויסקונסין–מדיסון וסיים את התואר הראשון שלו בשנת 1963. בתקופה זו הנהיג את תנועת הצעירים הרפובליקניים במדינה.
ביוני 1966 התגייס תומפסון לצבא ארצות הברית.
הוא השתחרר כשש שנים לאחר מכן בדרגת קפטן.
מיד לאחר שחרורו, שירת תומפסון בבית הנבחרים של ויסקונסין.
בזמן כהונתו בבית הנבחרים, היה תומפסון ידוע בקשיחות ובאגרסיביות שלו כפוליטיקאי.
בשנת 1979 התמודד על מקום בבית הנבחרים של ארצות הברית, אך קיבל 18.74% מהקולות בלבד והגיע למקום השני.
בסוף שנת 1986 נבחר תומפסון לתפקיד מושל מדינת ויסקונסין ה-42, לאחר שניצח את המועמד הדמוקרטי ברוב של כ-52%.
הוא ניצח בעוד כ-3 מערכות בחירות.
נכון לשנת 2013, הוא מחזיק בשיא אורך הכהונה בתפקיד זה בוויסקונסין, והמושל העשירי בכל ארצות הברית באורך כהונתו, עם כ-5,141 ימים בתפקיד.
בזמן כהונתו, ביצע תומפסון רפורמות במערכת הרווחה וצמצמם באופן דרסטי את התקציב בתחום זה.
רפורמות אלו הביאו על תומפסון ביקורת רבה.
בנוסף על כך, תומפסון היה ידוע במיוחד בזכות השימוש הרב שלו בזכות הוטו שניתנה לו במסגרת תפקידו.
מאפיין מרכזי נוסף של כהונת תומפסון היה קיצוץ נרחב במיסים.
בנוסף על כך, תומפסון הושפע מלובי הטבק לאחר שנתמך על ידי חברות הטבק במהלך מערכות הבחירות השונות.
כתוצאה מאמונתו הקתולית, תומפסון היה מתנגד חריף להפלות.
בזמן כהונתו כמושל, מונה תומפסון לעמוד בראש תאגיד הרכבות הארצי אמטרק.
הוא היה ידוע במיוחד בשל חיבתו לרכבות, והוא אף טען כי הוא מעדיף להיות מזכיר התחבורה על פני כל תפקיד אחר בקבינט האמריקאי.
בשנת 1996 שקל להתמודד לתפקיד סגן נשיא ארצות הברית, אך הוא לבסוף התחרט על מהלך שכזה.
תומפסון עזב את תפקידו כמושל, לאחר שמונה לתפקיד מזכיר הבריאות בממשלו הראשון של ג'ורג' ווקר בוש.
המינוי לתפקיד אושר על ידי הסנאט ב-24 בינואר 2001. הוא החזיק בתפקיד זה עד ינואר 2005. בזמן כהונתו, הגדיל תומפסון את התמיכה במכוני הבריאות הלאומיים ולאחר פיגועי 11 בספטמבר פיתח תוכניות הגנה מפני מתקפות של לוחמה ביולוגית.
בנוסף על כך, העלה על סדר היום את הטיפול במחלות כגון סוכרת והשמנת יתר.
לאחר שעזב את ממשל בוש, עבד תומפסון במשרד עורכי דין וכיהן בכמועצות מנהלים של ארגונים פרטיים וציבוריים רבים.
ב-1 באפריל 2007 תומפסון הכריז על התמודדו לנשיאות ארצות בבחירות שיתקיימו כשנה וחצי מאוחר יותר.
בזמן מועמדותו, הסתבך תומפסון בשערוריות שבהן הביע לכאורה דעות אנטישמיות והומופוביות.
ב-12 באוגוסט הכריז על פרישה מהמירוץ.
לאחר פרישתו, הכריז תומפסון על תמיכה במועמדותו של רודולף ג'וליאני ולאחר פרישתו גם של השני, הכריז על תמיכה בג'ון מקיין.
ב-19 בספטמבר 2011 הכריז תומפסון על התמודדותו על מקום בסנאט על בסיס מקומו של הרברט קול.
בפריימריז הרפובליקנים שנערכו ב-14 באוגוסט 2012 הוא ניצח עם כ-34% מהקולות.
למרות שמרבית מהסקרים היו לטובתו, הוא הפסיד לתמי בולדווין הדמוקרטית ברוב של כ-51% קולות לבולדווין אל מול 45% לתומפסון.
לקראת הבחירות לנשיאות ארצות הברית שנערכו בשנת 2016 הכריז על תמיכה במתמודד הרפובליקאי ג'ון קייסיק, אשר לבסוף הפסיד בפריימריז המפלגתיים שבהם ניצח דונלד טראמפ.
טומי מסיאס (בשוודית: Tommy Macias; נולד ב-20 בינואר 1993) הוא ג'ודוקא שוודי המתחרה בקטגוריית המשקל עד 73 ק"ג, סגן אלוף עולם (2021) ואלוף אירופה (2019).
ביולי 2016, מסיאס זכה במדליה הראשונה שלו בתחרות מהסבב העולמי כשזכה במדליית ארד בגראנד סלאם טיומן.
באוקטובר 2016 זכה במדליית זהב בגראנד סלאם אבו דאבי לאחר שניצח בגמר את סגן האלוף האולימפי רוסטם אורוג'וב האזרי.
באליפות אירופה 2017 שנערכה בוורשה זכה במדליית ארד לאחר שניצח את טוהר בוטבול הישראלי בקרב על המדליה.
בדצמבר 2017, זכה במדליית ארד בטורניר המאסטרס היוקרתי שנערך בסנט פטרבורג.
באפריל 2018 מסיאס זכה בגראנד פרי אנטליה לאחר שגבר על אן צ'אנג-רים הקוריאני בגמר.
באוקטובר 2018 זכה בגראנד פרי קנקון לאחר שניצח בגמר את דניס איארצב הרוסי באיפון.
באליפות אירופה 2018 שנערכה בתל אביב, מסיאס זכה שוב במדליית הארד.
בקרב הראשון ניצח את לוקאס ונקולד הגרמני, בשמינית הגמר ניצח את דירק ואן טיכלט הבלגי וברבע הגמר גבר על בילאל ג'ילוגלו הטורקי.
בחצי הגמר הפסיד לפרדיננד קראפטיאן הארמני ונשר לקרב על מדליית הארד בו גבר על ארסן גזריאן הארמני.
באליפות אירופה בשנת 2019 שנערכה במינסק כחלק מהמשחקים האירופיים, זכה מסיאס במדליית הזהב כאשר בחצי הגמר ניצח בניקוד ווזארי את לאשה שבדאטואשווילי הגיאורגי ובגמר ניצח באיפון את רוסטם אורוג'וב האזרי.
באותה השנה זכה גם במדליית זהב בגראנד סלאם יקטרינבורג.
באליפות אירופה 2020 אשר נערכה בפראג, זכה מתיאס במדליית הארד כאשר ניצח בקרב על המדליה את פאביו באזילה האיטלקי.
באליפות העולם 2021 שנערכה בבודפשט, זכה מסיאס במדליית הכסף לאחר שניצח חמישה מתוך שישה קרבות.
הוא ניצח את שני הקרבות הראשונים באיפון ובשלב שמינית הגמר ניצח בווזארי את אדריאן סולצ'ה הרומני.
ברבע הגמר ניצח בווזארי את חיקמטילוק טורייב האוזבקי לאחר תרגיל קוסוטו-גרי ובחצי הגמר ניצח שוב בווזארי את סואיצ'י האשימוטו היפני כעבור קרוב לשבע דקות של קרב ובעזרת תרגיל בשם אוקי-וואזה.
בגמר התמודד מסיאס מול לאשה שבדאטואשווילי הגיאורגי והפסיד בעונשים.
באולימפיאדת טוקיו 2020, מסיאס התחרה בקטגוריית המשקל עד 73 ק"ג והודח בשמינית הגמר לאחר ניצחון באיפון על ויקטור סקבורטוב מאיחוד האמירויות והפסד בווזארי לאקיל דג'קובה מקוסובו.
שנה קטגוריה עיר מדינה 2016 גראנד סלאם אבו דאבי איחוד האמירויות 2018 גראנד פרי אנטליה 2018 גראנד פרי קנקון 2019 גראנד סלאם יקטרינבורג
טומי נילסון (בשוודית: Tommy Nilsson; נולד ב-11 במרץ 1960) הוא זמר שוודי.
ייצג את שוודיה באירוויזיון 1989.
נילסון נולד במחוז סטוקהולם, בסוף שנות השמונים הוא שר בלהקת המטאל "Horizont" והם הוציאו שני אלבומים.
במהלך הופעותיו מפיק צרפתי גילה אותו והוא חתם חוזה עם חברת מוזיקה צרפתית, ב-1981 יצא שירו "No Way No How" שהיה להיט בצרפת ומכר יותר ממיליון עותקים.
ב-1982 יצא האלבום הראשון שלו שנקרא על שמו.
ב-אירוויזיון 1989 ייצג את שוודיה עם השיר "En dag" וסיים במקום רביעי.
ב-2007 שיחק את קפטן גאורג פון טראפ במחזמר צלילי המוזיקה בסטוקהולם, באותה שנה השתתף בשנית במלודיפסטיבלן.
הוא דובב בסדרות חתול בצמרת, באטמן: איש העטלף ובובספוג מכנסמרובע, הוא גם דיבב את ג'ון סמית בפוקהונטס.
טוֹמִיהִיקוֹ מוֹרִימִי (ביפנית: 森見 登美彦, נולד ב-6 בינואר 1979) הוא סופר יפני.
מורימי נולד בעיר איקומה במחוז נארה, שביפן.
הוא החל לכתוב סיפורים כשלמד בכיתה ג'.
מורימי למד חקלאות באוניברסיטת קיוטו, בעל תואר שני בחקלאות.
בתקופת לימודיו היה חבר במועדון הקליעה האוניברסיטאי, שבשביל חבריו כתב סיפורים הומוריסטיים.
העיר קיוטו שימשה בהמשך כמיקום לעלילה של רבים מספריו.
ספר הבכורה של מורימי, מגדל השמש (太陽の塔), יצא לאור בשנת 2003 (הספר נכתב בזמן הפסקת לימודים שלקח מורימי), קיבל את פרס ה-Japan Fantasy Novel Award והיה מועמד לפרס הגדול של מדע בדיוני ביפן (日本SF大賞, Nihon SF taishō, 第31回).
עד שנת 2011 עבד בספריית הדיאט הלאומית בטוקיו, אז עבר לעיר נארה והתרכז בכתיבה.
מאז הוא מוציא לאור ספר חדש כל שנה או שנתיים.
מורימי מספר כי הושפע רבות מסרטיהם של הייאו מיאזאקי ואושיי ממורו.
בספריו של מורימי מופיעים לעיתים קרובות יצורים על-טבעיים, כגון קִיצוּנֵה (שועל יפני בעל סגולות מיוחדות) וטאנוקי.
הטאנוקי, שבפולקלור היפני יכולים ללבוש כל צורה, הם הגיבורים הראשיים בספרו "משפחה תמהונית".
מוטיב נוסף שחוזר בספריו הם חיי הסטודנטים התוססים בקיוטו.
ניתן למצוא הקבלות בין יצירותיו לספריהם של הרוקי מורקמי וניל גיימן.
הספר "כביש הפינגווינים" מסופר מנקודת מבטו של ילד חקרן, המנסה לפענח אירועים מוזרים הקורים בעירו.
הילד פוגש חייזרים ונערה ממימד אחר המייצרת פינגווינים מחפצים שונים.
למרות גילו הצעיר, הגיבור הראשי מתקרב להבנת התופעות קרוב יותר מצוות המדענים המגיע לעיר.
הספר משלב סיפור התבגרות, מדע בדיוני, רומנטיקה וריאליזם מאגי.
בספרים "גלקסיית הטאטאמי" ו"הלילה קצר, מהרי, בחורה" הגיבור הראשי הוא סטודנט שלא מוזכר בשמו.
"גלקסיית הטאטאמי" מספר על נסיונותיו הכושלים של הסטודנט לשנות את חייו לטובה על ידי השתתפות בחוגים שונים באוניברסיטה.
הסיפור קורה במעין יקומים מקבילים, כשהסטודנט כל פעם בוחר בחוג אחר, עד שחוזר לנקודת ההתחלה.
בספר "הלילה קצר, מהרי, בחורה" הסטודנט מאוהב ב"בחורה שחורת שיער" ומנסה להתקרב אליה.
בזמן שיטוטם בקיוטו הלילית הם פוגשים דמויות שונות הכוללות אלכוהוליסט, רוח של יריד הספרים, מנהל היריד האוניברסיטאי הנוהג להתלבש כאיידול ועוד.
ספריו "גלקסיית הטאטאמי", "הלילה קצר, מהרי, בחורה", "משפחה תמהונית" ו"כביש הפינגווינים" עובדו לסרטי וסדרות אנימה.
נכון לשנת 2024 חמישה מספריו תורגמו לאנגלית.
הלילה קצר, מהרי, בחורה (夜は短かし歩けよ乙女), 2006
'רוץ, מלוס' וסיפורים אחרים (【新釈】走れメロス、他四篇), 2007
טכניקות מכתבי האהבה (恋文の技術), 2010
הקליידוסקופ של גיון (宵山万華鏡), 2010
הרפתקאות העצלן הקדוש (聖なる怠け者の冒険), 2013
משפחה תמהונית - חזרתו של היורש (有頂天家族：二代目の帰朝), 2015
טומי כפרי (נולד ב-3 באוקטובר 1976, בבודפשט, הונגריה) הוא אתלט עבר ישראלי-הונגרי.
הוא אלוף ישראל בריצת 100 מטר, אלוף ושיאן ישראל בריצת 200 מטר ושותף לשיא הישראלי בריצת שליחים 4x100 מטר.
טומי כפרי נולד וגדל בבודפשט, הונגריה בשם Mezei Tamás.
בישראל התאמן בקבוצת מכבי תל אביב.
באליפות ישראל שנערכה בשנת 1996 זכה כפרי במדליית זהב בריצת 200 מטר בתוצאה של 21.85 שניות.
באליפות ישראל שנערכה ביולי סיים כפרי במקום הרביעי בתוצאה של 10.49 שניות, בשלב המוקדמות שיפר את שיאו האישי וקבע תוצאה של 10.48 שניות.
חודש לאחר מכן, באליפות העולם שנערכה באתונה בתחילת אוגוסט הוא סיים במקום 73 בריצת 100 מטר בתוצאה של 10.64 שניות.
בסוף אוגוסט קבע שיא אישי בריצת 200 מטר בתוצאה של 20.99 שניות.
בתחרות שנערכה בוולנסיה בסוף פברואר קבע כפרי בריצת 60 מטר באולם שיא אישי חדש של 6.81 שניות.
באליפות ישראל שנערכה ביולי זכה כפרי בשתי מדליות זהב, בריצת 100 מטר בשיא ישראלי חדש של 10.34 שניות ובריצת 200 מטר בתוצאה של 21.12 שניות.
באליפות ישראל שנערכה ביולי זכה כפרי בשתי מדליות, זהב וכסף.
מדליית זהב בריצת 200 מטר בשיא ישראלי חדש של 20.91 שניות, שיפור במאית לשיא בן ה-11 שנים של איתי אילוז (20.92 שניות).
מדליית כסף בריצת 100 מטר זכה בשיא ישראלי חדש של 10.23 שניות אחרי אלכסנדר פורחומובסקי שניצח באלפיות השנייה.
באליפות העולם שענרכה בסביליה בסוף אוגוסט סיים כפרי במקום 35 בריצת 100 מטר בתוצאה של 10.36 שניות שניות, במקום 37 בריצת 200 מטר בשיא ישראלי חדש של 20.89 שניות.
שיא זה החזיק מעמד כ-20 שנה ונשבר על ידי דמיטרי גלושצ'נקו.
הוא סיים במקום תשיעי בריצת שליחים 4x100 מטר ביחד עם אלכסנדר פורחומובסקי, רפאל יער וגדעון יבלונקה בשיא ישראלי חדש של 38.81 שניות (הנוכחי, 2020).
הרביעייה הישראלית הייתה רחוקה 5 מאיות השנייה מעלייה לריצת הגמר.
בתחרות שנערכה בדורטמונד בפברואר קבע כפרי בריצת 60 מטר שיא אישי חדש של 6.72 שניות.
באליפות ישראל שנערכה בסוף יולי זכה כפרי במדליית כסף בריצת 100 מטר בתוצאה של 10.27 שניות.
באולימפיאדת סידני (2000) הוא סיים במקום 38 בריצת 100 מטר קבע בתוצאה של 10.43 שניות והיה רחוק מאית השנייה מעלייה לשלב רבע גמר.
נוסף לכך, האו סיים במקום 26 בריצת 4x100 מטר ביחד עם כפיר גולן, גדעון יבלונקה ואלכסנדר פורחומובסקי בתוצאה של 39.76 שניות.
באליפות העולם שנערכה באדמונטון, קנדה, סיים כפרי במקום 14 בריצת שליחים 4x100 מטר ביחד עם כפיר גולן, גדעון יבלונקה ואלכסנדר פורחומובסקי בתוצאה של 39.39 שניות.
בשלב המוקדמות קבעה הרביעייה תוצאה של 39.13 שניות.
בשנת 2006 חזר כפרי להתגורר בהונגריה.
בשנת 2007 הוא שינה את אזרחותו להונגרית.
טומיריס הוא סרט עלילתי קזחי משנת 2019 בבימויו של אקאן סטאייב, המספר את סיפורה של טומיריס ומלך פרס כורש הגדול.
הקרנת הבכורה של הסרט התקיימה בנור-סולטן בקזחסטן ב-25 בספטמבר 2019.
הסרט מבוסס על סיפורו של הרודוטוס על מותו של המלך הפרסי כורש הגדול במהלך המלחמה עם מסג'טה, בפיקוד המלכה טומיריס.
אלמירה טורשין, פסיכולוגית, נבחרה מבין 15 אלף איש לגלם את טומיריס.
היא למדה שיעורים מקצועיים ברכיבה על סוסים, ירי בחץ וקשת ולמדה גם להשתמש בחרבות ובסכינים.
הסרט הוזמן על ידי משרד התרבות והספורט.
את הרעיון של סרט על המלכה טומיריס העלתה בתו של הנשיא, אלייה נזרבייבה.
הצילומים החלו בדצמבר 2017 וסצנות צולמו באזורים שונים בקזחסטן.
גיבורי הסרט מדברים בשפה הטורקית העתיקה ואילו הגיבורים הפרסיים מדברים פרסית חדשה בסרט, למרות העובדה שהיסטוריונים מודרניים רואים במסג'טה עם איראני נודד.
הסרט יצא לאקרנים בקזחסטן ב-1 באוקטובר 2019. זכויות ההפצה של הסרט נמכרו להפצה לאיטליה, צרפת, ספרד, יפן, המזרח התיכון, דרום קוריאה, סינגפור, רומניה, טורקיה, ארצות הברית ולחבר המדינות.
הסיבה לכך היא ככל הנראה כי גרסתו של הרודוטוס לאירועים אינה מקובלת בדרך כלל על ידי היסטוריונים וחוקרים, ובניגוד לסרט, מסג'טה אינם נחשבים עם טורקי, אלא אנשים דוברי פרסית.
ביקורת הגיעה גם מהציבור הקזחי וגם מהאיראנים.
כמה משקיפים טענו שהסרט נועד לעלות את הפופופולריות של דריגה נזרבייבה, בתו של מנהיג קזחסטן לשעבר נורסולטאן נזרבייב, כדי שהיא תוכל להתמודד לנשיאות בעתיד.
הסרט זכה בפרס הגדול של נובו ז'אנר בפסטיבל L'Étrange בצרפת בשנת 2020.
טומי מקריי היה אמן אבוריג'יני אוסטרלי.
מקריי היה מעם קוואטקוואט (Kwatkwat) שמדינתו השתרעה מדרום לנהר מורי עד סמוך לצומת הנהרות גולבורן ומורי במדינת ויקטוריה, אוסטרליה.
מקריי תיעד את הקמת חברת המתיישבים הלבנים בארצו בזמן שהיה פועל בתחנות מרעה בצפון ויקטוריה.
כנראה הוא היה קשור לאנדרו הום (אחיינו של החוקר המילטון הום) מתחנת ברוקלסבי בקורובה, ניו סאות' ויילס, בין השנים 1849–1857. בסביבות 1865 הוא היה בתחנתו של דייוויד ריד, שם נאספו הציורים הראשונים של מקריי על ידי הפסלת תרזה ווקר ובכינוי "טומי בארנס".
מקריי אימץ אולי את שמו של מעסיקו, וודונגה דייוויד בארנס.
הוא גם נקרא בשמות יקדונה ווראייאה.
כמה מספרי הרישומים שיצר נרכשו ממקריי על ידי מטיילים.
אלה כללו איורים של חיי האבוריג'ינים המסורתיים, כולל טקסים, ציד ודיג, עם יחידים ובעלי חיים המצוירים בעיקר בנופי עצים דקים ואדמה.
המצוירים כללו גם זרים שחיו עם האבוריג'ינים במשך זמן רב.
עבודתו של מקריי נכללה במהדורה הראשונה של סיפורי האגדות האוסטרליות של פרקר (1896), מרישומים מקוריים שנשלחו לעורך אנדרו לאנג בידי אחיו בקורובה.
הצייר היוצר לא זכה לקרדיט, אך הייחוס הנכון התגלה כשחקירה מאוחרת יותר בניירותיו מצאה תכתובת עם הציורים המקוריים.
בשנות ה-60 של המאה ה-19 התמקם מקריי על גדות אגם מודמיר בווגוניה, ויקטוריה, שם רודריק קילבורן, קבלן טלגרף קנדי, הפך לפטרון ומגן של האמן בראשית שנות השמונים.
בשנת 1885 נישא ללילי ונולדו להם ארבעה ילדים.
בין השנים 1890–1897 נלקחו ממנו ילדיו למשמורת על פי תקנות הממשלה הוויקטוריאנית, למרות מאמציו של קילבורן למנוע זאת.
מקריי נפטר ב־15 באוקטובר 1901 ונקבר בבית העלמין בקריל בווגוניה.
ציוריו מוחזקים על ידי המוזיאון הלאומי של אוסטרליה, הגלריה הלאומית של אוסטרליה, הספרייה הלאומית של אוסטרליה קנברה, הספרייה הממלכתית ויקטוריה, ספריית ניו סאות' ויילס ומוזיאון מלבורן.
תומאס סימונס (נולד ב-9 באפריל 2004; באנגלית: Thomas Simons), הידוע יותר בכינוי המקוון שלו טומיאיניט (TommyInnit), הוא יוטיובר בריטי וסטרימר ב-Twitch.
הוא מייצר סרטוני וידאו וסטרימינג הקשורים למיינקראפט, כולל שיתופי פעולה עם יוטיוברים וסטרימרים נוספים בתוך ה-Dream SMP, מה שגרם לערוצי היוטיוב וה-Twitch שלו לגדול במהירות בפופולריות.
נכון ל-20 ביולי 2021, שבעת ערוצי היוטיוב שלו הגיעו באופן קולקטיבי ליותר מ-20 מיליון מנויים ולמעלה מ-1.5 מיליארד צפיות, ואילו ערוץ ה-Twitch שלו הגיע ליותר מ-6.4 מיליון עוקבים, מה שהופך אותו לערוץ ה-13 הכי נעקב ב-Twitch.
סימונס נולד בנוטינגהאמשייר, אנגליה ב-9 באפריל 2004.
סימונס יצר את ערוץ היוטיוב הראשון שלו, Channelnutpig, ב-15 בפברואר 2013 ואת הערוץ TommyInnit ב-24 בדצמבר 2015. הוא העלה את הסרטון הראשון שלו בערוץ TommyInnit ב-9 בספטמבר 2018. סימונס בדרך כלל מעלה סרטונים שבו הוא משחק מיינקראפט.
ב-6 באוגוסט 2019 העלה סימונס את הסרטון הראשון שלו המתייחס למיני-משחק של Hypixel, Skyblock.
בעודו מעלה תוכן הקשור ל-SkyBlock באופן עקבי, הערוץ TommyInnit הגדיל במהירות את מספר המנויים שלו מ-4,800 ל-66,000. ב-4 ביולי 2020, הצטרף לשרת המיינקראפט שמתמקד על משחק תפקידים, Dream Smp, המנוהל בידי היוטיובר דרים, דבר שגרם לערוץ TommyInnit לגדול במספר המנויים שלו ממאה אלף למיליון עד ספטמבר 2020.
סימונס התחיל להזרים ב-Twitch בסוף 2018, שם הוא הזרים בעיקר מיינקראפט.
ב-20 בינואר 2021, סימונס הזרים בשידור חי את הגמר של ה-Dream SMP, שכותרתו היא The Dream SMP Finale, והגיע לשיא של למעלה מ-650,000 צופים.
כך, השידור החי הפך לשידור החי השלישי בגובהו בצופים בו זמנית ב-Twitch, ואפילו עקף את שיתוף פעולה של נינג'ה עם דרייק.
לאחר השידור החי הסופי של Dream SMP, הוא ערך ניסוי לבחון אם הערוצים שלו יכולים להיות תלויים לחלוטין בתוכן שאינו קשור ל-Dream SMP, ובמהלך פרק זמן זה, הערוצים שלו המשיכו לשגשג.
בתחילת מרץ 2021, סימונס הודיע כי הוא עשוי להפסיק את השידורים החיים ולעבור באופן מלא ליוטיוב.
עם זאת, ב-27 במרץ 2021, סימונס הודיע כי הוא ימשיך להזרים בשידור חי.
שנהפרסקטגוריהתוצאההפניה2021גינס שיאי עולםהכי הרבה צופים בשידור חי של משחק מיינקראפט ב-Twitchערוץ המיינקראפט עם הכי הרבה עוקבים ב-Twitch
טומיריס הייתה מלכתם של המסאגטים , אחד משבטי הסאקה (או הסקיתים) האיראנים ממרכז אסיה.
טומיריס הובילה את המלחמה נגד ניסיונות הכיבוש של כורש, שליט האימפריה האחמנית, ולפי הרודוטוס הביסה אותו והביאה למותו.
טומיריס הייתה מלכת המסאגטים, ששלטה לאחר מותו של בעלה.
במטרה להשתלט על הממלכה של טומיריס דרך נישואין, כורש ביקש את ידה, אך היא הבינה את המניעים שלו וסרבה לו.
בעקבות הדחייה כורש החליט לפלוש למסאגטה, והחל לבנות גשר על נהר הארקסס כדי לחצות אותו עם הצבא שלו ולתקוף את מסאגטה.
טומיריס יעצה לו להסתפק בממלכה שלו ולסגת, ובנוסף אמרה שאם יחליט בכל זאת להילחם בהם, הוא יכול לבחור אם לעשות זאת בצד שלה של הנהר או בצד שלו.
כורש התעלם מעצתה של טומיריס.
הוא התייעץ עם יועציו והחליט להמשיך ולהילחם במסאגטים.
מרביתם אמרו לו לבחור להילחם בצד שלו, כך יהיה לו יתרון על המסאגטים.
לעומת זאת, קרויסוס ייעץ לו ההפך שכן אם הוא יפסיד בקרב על אדמתו שלו הוא יאבד אותה ואת שלטונו לכן עדיף להילחם בשטחיה של טומיריס.
בכל מקרה, הוא הוסיף, מביש לתת לאישה לפלוש לו לטריטוריה.
קרויסוס הציע לכורש לנצח בעזרת תכסיס, וזה אכן מה שהוא עשה.
הוא חצה את הנהר, הכין בשרים וכוסות מלאות ביין, כאילו ערך משתה באוהלי הצבא, והשאיר במחנה שלו מעט אנשים שלא ייחס להם חשיבות.
המסאגטים, בפיקודו של בנה של טומיריס, ספרגפיסס (Spargapises), הגיעו למחנה, שחטו את אלה שהיו בו, וחגגו את ניצחונם באכילת הבשר ושתיית היין.
אך מכיוון שלא היו מורגלים ליין (בדומה לשבטים נוודים אחרים באותה תקופה, הם שתו בעיקר קומיס), השתכרו והובסו ונטבחו בקלות על ידי כורש שחזר למחנה.
ספרגפיסס נתפס על ידי כורש.
לאחר שנודע לטומיריס על שאירע לספרגפיסס, היא שלחה לכורש הודעה זועמת שבה דרשה שיחזיר לה את בנה ויעזוב את מסאגטה.
היא נשבעה בשמש, האל של המסאגטים, שאם הוא לא יעשה זאת וימשיך להיות צמא לדם, היא "תיתן לו דם".
ספרגיפסס, כשהתפכח והבין מה קרה, התחנן בפני כורש לשחרר אותו, ולאחר שכורש נענה להפצרותיו, הוא התאבד.
טומיריס עצמה הובילה את צבא המסאגטים למלחמה, הביסה את הפרסים והשמידה את רוב צבאם.
כורש נהרג בקרב, וטומיריס מצאה את גופתו, כרתה את ראשו ודחפה אותו למכל מלא בדם תוך שהיא קוראת לכורש: "שתה את מנת הדם שחפצת בה!"
על פי מקורות בבליים, כורש מת ב-530 לפנה"ס.
טומיריס הפכה לפופולרית באמנות ובספרות האירופית בתקופת הרנסאנס.
קבלת ראשו של כורש על ידי טומיריס, או הכנסתו לתוך המכל המלא בדם, היו נושאים נפוצים באומנות.
טומיריס ייצגה, ביחד עם נשים אחרות, דוגמה לנשים שגברו על גברים בדרכים שונות.
בין האמנים שציירו ופיסלו את טומיריס היו: פטר רובנס, אלגריני, לוקה פרארי, מתיה פרטי והפסל Severo Calzetta da Ravenna.
במחזה המוקדם ביותר של שייקספיר, "המלך הנרי השישי" (חלק א'), הרוזנת מאוברן, בעודה ממתינה לבואו של לורד טלבוט, מזכירה את טומיריס (מערכה ב').
בשנת 1707 הועלתה לראשונה בלונדון האופרה טומיריס, מלכת סקיתיה .
השם "טומיריס" אומץ גם בטקסונומיה הזואולוגית, עבור הסוג Tomyris של עשים, וכן הסוג Tamyris בפרפרים.
590 Tomyris הוא השם שניתן לאחד האסטרואידים.
קזחסטן אימצה את טומיריס כגיבורה הלאומית שלה ומנפיקה מטבעות לכבודה.
Toʻmarisning Koʻzlari (העיניים של טומיריס) הוא ספר שירים וסיפורים משנת 1984 מאת הסופר האוזבקי חורשיד דאברון.
Toʻmarisning Aytgani (אמרותיה של טומיריס) הוא ספר שירה משנת 1996 מאת המשוררת האוזבקית חלימה חודויברדייבה.
אולפן הסרטים הקזחסטני "Kazakhfilm" הוציא את הסרט Томирис (טומיריס (סרט)) בסוף 2019.
טומיריס מובילה את הסקיתים במשחק הווידאו Civilization VI.
ללהקת ההבי מטאל A Sound of Thunder שיר בשם "טומיריס", המבוסס על הדמות ההיסטורית, המופיע באלבומם השישי It Was Metal שיצא ב-2018.
טומיסלב מיאטוביץ' (בקרואטית: Tomislav Mijatović; נולד ב-29 בפברואר 1976) הוא מאמן כדורסל קרואטי המאמן את אנאדולו אפס מליגת העל הטורקית בכדורסל והיורוליג.
מיאטוביץ' שימש עוזר מאמן בציבונה זאגרב מליגת העל הקרואטית בכדורסל, הליגה האדריאטית והיורוליג בעונת .
ב-2008 מונה לעוזרו של יסמין רפשה בנבחרת קרואטיה בכדורסל, תפקיד בו שימש שנתיים.
ב-2010 מונה לעוזרו של ולימיר פראסוביץ' באנאדולו אפס הטורקית ונשאר בתפקיד זה תחת כל מאמני הקבוצה מאז.
כעוזר מאמן הוא זכה בשלוש אליפויות, שלושה גביעים ושני תוארי יורוליג רצופים (ב- ו-).
בין העונות הוא שימש לעיתים כמאמן סן אנטוניו ספרס בליגת הקיץ של ה-NBA.
ב-1 בפברואר 2024, עם פיטוריו של המאמן ארדם ג'אן, הוא מונה למאמן זמני עד סיום העונה, וב-2 במאי הודיעה הקבוצה שחוזהו יוארך בשנתיים נוספות.
טומי ריצ'מן הוא זמר, ראפר ופזמונאי אמריקאי.
ריצ'מן התפרסם בעקבות הסינגל "Million Dollar Baby" מ-2024, שזכה להצלחה רבה מקטעים קצרים מתוכו שפרסם ריצ'מן בטיקטוק.
לאחר צאתו של השיר, הוא נכנס ישירות למקום השני במצעד בילבורד הוט 100.
ריצ'מן נולד בוודברידג', וירג'יניה, לאב מורה לתופים ולאם חירשת.
הוא החל לשיר בילדותו, לקחת שיעורי פיתוח קול ולבצע אופרה, לאחר שלמד בבית הספר מנהטן למוזיקה אצל סינתיה הופמן.
ריצ'מן החל לפרסם מוזיקה בסאונדקלאוד ובספוטיפיי בשנת 2016. בשנה זו הוציא את שיר הבכורה שלו "Ballin' Stalin".
הוא המשיך לפרסם סינגלים ומיני-אלבומים, המשלבים ז'אנרים הכוללים R&B ופאנק רוק (Punk rock).
ריצ'מן הוציא את "Pleasantville" זמן קצר לפני שהיה אמור לחזור לשנת הלימודים השנייה שלו בקולג', אם כי הוא עזב את הקולג' כדי להמשיך בקריירה המוזיקלית שלו לאחר שהשיר התקבל באהדה.
בשנת 2022, הוא הוציא את Paycheck, המיני-אלבום הראשון שלו.
בשנת 2023, ריצ'מן הוחתם בחברת התקליטים העצמאית של ברנט פאיאז, ISO Supremacy, בחוזה משותף עם Pulse Records.
מאוחר יותר פתח ריצ'מן בסיבוב ההופעות של פאיאז, F*ck the World, It's a Wasteland Tour, ובנוסף הופיע ברצועה של פאיאז "Upset" מהמיקסטייפ Larger than Life משנת 2023. במהלך אפריל 2024, ריצ'מן פרסם טיזרים לסינגל שלו "Million Dollar Baby" בטיקטוק, שהראשון שבהם פורסם ב-13 באפריל וצבר מיליוני צפיות בפלטפורמה.
מאוחר יותר הוא הוציא את השיר ב-26 באפריל 2024, וקיבל במהירות 38 מיליון השמעות בסטרימינג, עם הופעת בכורה במקום השני בבילבורד הוט 100.
ריצ'מן עבר מווירג'יניה ללוס אנג'לס ב-2022, שם הוא מתגורר מאז.
שנהפרסקטגוריהעבורתוצאהמקור2024פרס הווידאו קליפים של MTVשיר הקיץ"Million Dollar Baby"פרס המוזיקה של בילבורדאמן חדש מובילטומי ריצ'מן אמן R&B מוביל זמר R&B מוביל שיר R&B מוביל"Million Dollar Baby" 2025פרס המוזיקה האמריקאיתהשיר החברתי של השנהשיר R&B אהובהאמן החדש של השנהטומי ריצ'מן
טומיקו איטואוקה (ביפנית: 糸岡富子; 23 במאי 1908 – 29 בדצמבר 2024) הייתה אישה יפנית שהפכה בגיל 116 לאדם החי המבוגר בעולם, לאחר מותה של מריה ברניאס מוררה מספרד ב־19 באוגוסט 2024. קודם לכן, היא הפכה לאדם המבוגר ביותר ביפן, לאחר מותה של פוסה טאצומי ב־12 בדצמבר 2023.
טומיקו איטואוקה נולדה באוסקה ב-23 במאי 1908. היא הייתה השנייה מבין שלושה אחים.
איטואוקה למדה בבית ספר תיכון לבנות בלבד, שם פיתחה עניין בכדורעף.
היא נישאה לבעלה כשהייתה בת 20, ונולדו להם שתי בנות ושני בנים; הילד הראשון נולד בשנת 1929.
במהלך מלחמת העולם השנייה ניהלה מפעל הטקסטיל של בעלה שהיה ממוקם בקוריאה הדרומית אף על פי שנשארה ביפן.
לאחר שבעלה מת ב-1979, היא חיה לבדה עד 1989. במהלך עשר השנים הללו, היא טיפסה לעיתים קרובות על הר ניג'ו , עלתה על הר אונטקה פעמיים (נעלה נעלי ספורט במקום נעלי הליכה), וגם השתתפה ב־Osaka 33 Kannon- Pilgrimage, שהיה מסע עלייה לרגל, ליותר מ-33 מקדשים.
בגיל 100 היא עלתה בהצלחה את כל המדרגות במקדש אשיה ללא כל סיוע.
ב-1989 היא עברה לגור עם שתי בנותיה.
בשנת 2019, היא עברה לבית אבות באשייה, היוגו, בגיל 110. היא הייתה באותה תקופה עדיין מסוגלת לנוע באופן עצמאי, אבל השתמשה בעיקר בכיסא גלגלים.
כאשר הוגדרה רשמית על ידי חברת גינס שיאי עולם כאדם החי המבוגר ביותר בעולם, העירה איטואוקה פשוט "תודה" (אריגטו), מילה שהיא נהגה לומר למטפלים שלה.
בכל בוקר, שתתה איטואוקה משקה קלפיס , יוגורט בטעם וניל.
תומאס "טומי" לי (נולד בשם תומאס לי באס ב-3 באוקטובר 1962) הוא מוזיקאי אמריקאי אשר נודע בעיקר כמתופף ואחד מהחברים המייסדים של להקת ההבי מטאל מוטלי קרו, אשר בזכותה הוא הפך לאחד מהמוזיקאים הבולטים בסצנת הרוק האמריקנית במהלך שנות ה-80.
טומי לי נולד ב-1962 בשם תומאס לי באס באתונה שביוון לאב אמריקאי, שהיה מוצב ביוון, ולאם יוונית שהתמודדה בשנת 1957 בתחרות היופי מיס יוון.
משפחתו עברה עימו לקליפורניה כאשר היה בן שנתיים.
בשנות העשרה לי למד לנגן בעזרת תווים בהשפעת להקות הארד רוק והבי מטאל כמו לד זפלין ודיפ פרפל.
בשנת 1981 לי הקים את להקת ההבי מטאל מוטלי קרו יחד עם ניקי סיקס, מיק מארס והסולן וינס ניל.
אלבום הבכורה של הלהקה זכה להצלחה רבה, ובעקבות כך הלהקה הפכה לאחת מלהקות הרוק האמריקאיות המצליחות ביותר בשנות השמונים.
ההופעות של הלהקה כללו לעיתים רבות סולו תופים אנרגטי, ולעיתים רבות טומי לי הונף ביחד עם סט התופים שלו מעל לקהל.
ב-1999 הקים טומי לי גם את להקת הראפ מטאל Methods of Mayhem , אשר שילבה אלמנטים מהז'אנרים רוק, היפ הופ ומוזיקה אלקטרונית.
לאורך שנות ה-2000 הוציא לי לשווקים מספר אלבומי סולו, ושיתף פעולה גם עם אמנים אחרים.
חייו האישיים של טומי לי זכו לאורך השנים גם לסיקור תקשורתי נרחב.
טומי לי היה נשוי בסך הכול ארבע פעמים.
ב-1984 התחתן לראשונה עם הדוגמנית איליין סטרצ'וק, אך הזוג התגרש לאחר שנה אחת בלבד.
ב-10 במאי 1986 טומי לי התחתן עם השחקנית הת'ר לוקליר, אך הזוג התגרש לבסוף ב-1993.
ב-19 בפברואר 1995 התחתן עם הדוגמנית והשחקנית פמלה אנדרסון, ארבעה ימים בלבד לאחר שפגש אותה.
באותה השנה קלטות ביתיות בעלות אופי פורנוגרפי של בני הזוג נגנב והודלף באינטרנט, והפך לאחת מהשערוריות הראשונות הכרוכות בקלטות מין של ידוענים שהודלפו לאינטרנט.
אנדרסון תבעה את החברה שהפיצה את הקלטות והגיעה איתה לפשרה לפיה פוצתה אנדרסון בסכום של 10 מיליון דולר.
לזוג שני ילדים – ברנדון אשר נולד בשנת 1996, ודילן אשר נולד בשנת 1997. הזוג התגרש לבסוף ב-1998 לאחר שאנדרסון חוותה אלימות פיזית מצדו של לי.
אשר הובילה לכך שבשנת 1998 לי ריצה שישה חודשים בכלא המחוזי בלוס אנג'לס.
במאי 2000 ריצה חמישה ימים במאסר בגין הפרת תקופת המבחן שלו כאשר שתה אלכוהול.
בספטמבר 2007 הורחק לי מטקס פרסי הווידאו של MTV לאחר שלקח חלק בקטטה עם הזמר קיד רוק.
לאחר שהתגרש מאנדרסון, היה לי מאורס במשך תקופה קצרה לרקדנית מייטה גרסיה, אשר הייתה נשואה בעבר לזמר פרינס.
בין השנים 2014 ל-2017 טומי לי היה מאורס לזמרת הגרמנייה-יוונית סופיה טופה.
ב-14 בפברואר 2019 טומי לי התחתן בפעם הרביעית עם אישיות המדיה החברתית בריטני פורלן .
Thomas Harold Flowers MBE (22 בדצמבר 1905 - 28 באוקטובר 1998) היה מהנדס אנגלי שעיצב ובנה במהלך מלחמת העולם השנייה את קולוסוס, המחשב האלקטרוני הראשון בעולם הניתן לתכנות.
המחשב סייע בפענוח הודעות גרמניות מוצפנות.
פלוורס נולד ברובע פופלר (אנ') בלונדנון, ב-22 בדצמבר 1905, למשפחה דלת אמצעים ממעמד הפועלים.
הוא עבד כשולייה במפעל הנשק והתחמושת רויאל ארסנל ובמקביל למד הנדסת חשמל באוניברסיטת לונדון בלימודי ערב.
בשנת 1926 התקבל לעבודה במחלקת התקשורת של משרד הדואר המרכזי של לונדון (אנ'), משם עבר בשנת 1930 למחלקת המחקר של משרד הדואר (אנ').
החל משנת 1934 טומי פלוורס בדק את האפשרות להמיר את המרכזיות האלקטרומכניות מבוססות ממסרים במרכזיות אלקטרוניות מבוססות שפופרות ריק.
הצלחתו בתחום זה סללה את הדרך לפיתוח המחשב האלקטרוני.
בשנת 1941 התבקש טומי פלוורס על ידי אלן טורינג, שעבד ביחידת מפענחי הצפנים המרכזית של בעלות הברית בבלצ'לי פארק, לבנות מונה עבור התקן אלקטרומכני בשם בּומבּ שנבנה על ידי טורינג לצורך פיענוח צופן אניגמה הגרמני.
בשנת 1943 עבר פוולס לעבוד בצוותו של מקס ניומן שהוביל את פרויקט האוטומציה של ניתוח צופן לורנץ (אנ').
הצופן, ששימש את הצבא הגרמני לצורך הצפנת מסרים סודיים, היה מורכב הרבה יותר מצופן אניגמה.
המספר העצום של אפשרויות שהמפענח נדרש לבדוק לא איפשר לבצע את העבודה בצורה ידנית.
להשגת מטרה זאת, תכננו טומי פלוורס ופרנק מורל את המכונה לפיענוח צפנים Heath Robinson (אנ').
טומי פלוורס המשיך לשפר את הית' רובינסון, אשר בגרסתו האחרונה כונה "סוּפֶּר רובינסון".
מכונה זאת הייתה מסוגלת להריץ ארבעה סרטי נייר ושימשה לתְּקִיפַת תַּמְלִיל פָּשׁוּט יָדוּעַ, שיטה לפיענוח טקסט מוצפן תוך התבססות על פיענוח מוצלח של טקסטים אחרים שהוצפנו באותו קוד.
בשנת 1943, הציע טומי פלוורס חלופה מורכבת יותר, מבוססת על מערכת אלקטרונית בנויה מ-1,800 שפופרות ריק שכונתה בפי עמיתיו "קולוסוס".
היו ספקות רבים לגבי אמינותה של מערכת זאת אך פלוורס המשיך לפתח אותה במעבדות המחקר של משרד הדואר במימון עצמי וללא כל תמיכה מהנהלת בלצ'לי פארק.
פרויקט בניית המחשב קולוסוס זכה לתמיכה מלאה מצד מנהל מחלקת המחקר של משרד הדואר אשר סיפק לפלוורס ולצוותו את כל הרכיבים הדרושים.
הדגם הראשון, קולוסוס מארק 1, הושלם תוך 11 חודשים והיה גמיש יותר מהית' רובינסון, המבוסס עדיין על מתגים אלקטרומכניים.
הוא נמסר לבלצ'לי פארק בינואר 1944 שם התחיל לעבוד בתחילת פברואר 1944 על בסיס האלגוריתמים שפותחו על ידי צוות מתמטיקאים בראשו עמד ויליאם תומאס טאט (אנ').
המחשב פענח ביעילות ובמהירות צפנים שהופקו על ידי מכונת ההצפנה הגרמנית לורנץ SZ42.
ב-1 ביוני 1944 נכנס לעבודה קולוסוס מארק 2 בעל 2,400 שפופרות ריק.
הוא סיפק באופן מידי מידע חיוני עבור הפלישה לנורמנדי שהתרחשה ב-6 ביוני 1944. בהמשך נבנו והוכנסו לשימוש שמונה מחשבי קולוסוס נוספים.
שמונה מתוך עשרת המחשבים פורקו בסיום המלחמה ושנים הובאו למטה התקשורת הממשלתי (באנגלית Government Communications Headquarters : (GCHQ)) בצ'לטנהאם שם ייתכן כי שמשו לפענוח צפנים בתקופת המלחמה הקרה.
הם יצאו משימוש בשנת 1960.
לאחר סיום מלחמת העולם השנייה
טומי פלוורס לא זכה בהכרה לה היה ראוי בשל תרומתו לתחום ניתוח ההצפנה (קיפטואנליזה).
הממשלה העניקה לו מענק של £1,000 שלא כיסה את ההשקעה הפרטית שלו בפיתוח הקולוסוס.
הוא המשיך לעבוד במחלקת המחקר של משרד הדואר שם המשיך לפתח מרכזיות אלקטרוניות.
עבודתו שימשה בסיס לפיתוח מרכזיית Highgate Wood, (אנ') המרכזיה האלקטרונית הראשונה בבריטניה ואחת הראשונות בעולם, שנכנסה לפעולה ב-12 בדצמבר 1962.
טומי פלוורס יצא לגמלאות בשנת 1969.
בשנת 1943 הוענק לו התואר חבר במסדר האימפריה הבריטית.
בשנת 1973 הוענק לו תואר דוקטור למדעים לשם כבוד על ידי אוניברסיטת ניוקאסל.
בשנת 1983 היה הזוכה הראשון במדליית מרטלשם כהכרה בהישגיו בתחום המחשבים.
בספטמבר 2012 הוצג בבלצ'לי פארק יומנו של טומי פלוורס מתקופת המלחמה.
בטקס לזכרו שהתקיים במרכז המחקר והפיתוח של בריטיש טלקום ב-12 בדצמבר 2013, הוסר הלוט מעל פרוטומה בגודל טבעי של טומי פלוורס עשויה ארד, שעוצבה על ידי ג'יימס בטלר על פי הזמנת בריטיש טלקום.
בריטיש טלקום ייסד פרס ומלגה במדעי המחשב על שמו של טומי פלוורס.
ב-29 בספטמבר 2016 פתח בריסטיש טלקומס את המוסד להכשרה בטכנולוגיית מידע ותקשורת על שם טומי פלוורס.
ב-2018 נקרא על שמו של טומי פלוורס חדר בבניין המכון להנדסה וטכנולוגיה בלונדון.
תומאס טַאמֶמֶץ (באסטונית: Tomas Tammemets; נולד ב-18 בנובמבר 1991), הידוע בשם הבמה שלו טומי קאש (מעוצב: TOMM¥ €A$H), הוא ראפר, זמר, מפיק מוזיקלי ואמן חזותי אסטוני.
ייצג את באירוויזיון 2025, שהתקיים בבזל שבשווייץ עם השיר "Espresso Macchiato", וזכה במקום השלישי.
קאש נולד בטאלין, בירת אסטוניה.
משפחתו הרחבה היא ממוצא אסטוני, קזחי, רוסי ואוקראיני.
לימים תיאר קאש את עצמו כ"אסטוני בראש ובראשונה, מזרח אירופאי בנשמתו וסקנדינבי בקורות חייו בלבד".
משפחתו הייתה ממעמד הפועלים, והתגוררה בשכונת קופלי שבטאלין.
הוא החל להתמכר לסמים, ונשר מלימודיו.
מאז לא סיים את התיכון שלו, אף שנכח ברוב המבחנים.
קאש רקד בסגנון חופשי, תוך שימוש באלמנטים מז'אנר הברייקדאנס.
בשנת 2012 הוציא קאש מספר שירים בסאונדקלאוד, דוגמת "Dusk", "Oldkool" ו-"Toxic".
ב-7 בדצמבר ערך את הופעתו הראשונה בבית הקפה פטרסון שבטאלין.
בשנת 2013, השיר "Oldkool" הופיע בפרסומת למותג האופנה "ספורט LX" של ליסה אורגנה לבית האופנה של ארקי.
ב-13 ביולי הופיע קאש בפסטיבל "פטריי קולטוריטולם".
ב-31 ביולי 2013 הוציא קאש את שירו "Deep Purp", דואט עם ג'אטיסיוס, בסאונדקלאוד.
ב-26 בספטמבר העלה לערוץ היוטיוב שלו את הווידאו קליפ הרשמי הראשון שלו לשיר "Guez Whoz Bak".
הסרטון בוים על ידי ינר ארונייה.
ב-6 בדצמבר הופיע בפסטיבל הבין-לאומי לסרטים קצרים בביאליסטוק שבפולין.
ב-3 בינואר 2014 הופיע קאש בטקס פרסי רדיו 2, שם זכה בפרס "שיר השנה" עבור "Guez Whoz Bak".
ב-8 ביולי פרסם את המיני-אלבום הראשון שלו, CREAM.
ב-29 בספטמבר פרסם את הקליפ ל-"Euroz Dollaz Yeniz", שיצא כסינגל הראשון מתוך אלבום הבכורה העתידי שלו.
האלבום יצא לאור ב-1 בנובמבר 2014, ונשא את שם הסינגל המוביל מתוכו.
קאש השתתף בסינגל "Flipperi" של הראפרים הפיניים אדי ל.
ב-9 בספטמבר השתתף בסינגל של להקת הרייב הרוסייה ליטל ביג, "Give Me Your Money".
כמו כן, הוא הקליט עימה סדרת רשת בת שישה פרקים, שכותרה American Russians.
ביולי 2016 פרסם קאש את "Winaloto", שיר טראפ-פופ.
הווידאו קליפ שלו בוים על ידו, והוקרן בבכורה שבועיים לאחר מכן ב-19 ביולי.
העיתון "מקסים" תיאר את הסרטון כ"אורגיה מלאת בשר, שלא מתאימה לבעלי לב חלש".
באוגוסט הופיע קאש כאורח מיוחד בפגישתו של נשיא אסטוניה טומאס הנדריק אילווס עם איש העסקים בן הורוביץ בארמון קדריורג.
ב-11 באוקטובר העלה שני שירים חדשים, "Orange Soda" ו-"Escalade", לסאונדקלאוד.
בינואר 2017 ייצג קאש את אסטוניה בפסטיבל יורוסוניק נורדרסלאג בחרונינגן שבהולנד.
ב-26 בינואר זכה בפרס המוזיקה האסטונית ל"קליפ השנה" עבור "Winaloto".
ב-8 ביולי הופיע בפסטיבל המוזיקה הגדול ביותר באסטוניה, "אולסאמר".
ביולי הופיע בקליפ השיר "Boys" של צ'ארלי XCX.
ב-26 בספטמבר הוציא קאש את הסינגל "Rawr", ושבוע לאחר מכן פורסם הרמיקס הרשמי שלו בהשתתפות ג'וג'י.
בחודש שלאחר מכן, שיתף פעולה עם הצמד האלקטרוני הרוסי IC3PEAK בשיר "Cry".
ב-15 בדצמבר התארח בשירה של צ'רלי XCX, "Delicious", מתוך המיקסטייפ Pop 2. בנוסף, השתתף בגרסת הרמיקס לשיר "Out of My Head" יחד עם איי.
קוק, האנה דיימונד, דוריאן אלקטרה ומיקי בלאנקו, אשר יצאה לאור ב-18 בדצמבר.
ב-25 בינואר 2018, בטקס פרסי המוזיקה של אסטוניה, זכה הווידאו קליפ לשירו "Surf" בפרס "קליפ השנה".
לאחר מכן הוציא את הסינגל "Pussy Money Weed", שספג ביקורות על אופיו הפרובוקטיבי.
ג'וליה פצ'רדי מהאתר האיטלקי Collater.Al הגדירה אותו כ"מזמור לגיוון" ב-2 באפריל ביצע בטקס פרסי הקולנוע והטלוויזיה האסטוני שיר חדש בשם "Little Molly", אשר יצא לאור כסינגל ב-30 במאי.
הקליפ, אותו ביים קאש יחד עם אנה הימה, תואר כ"מסע פסיכדלי אבסורדי".
ב-5 באוקטובר שיתף פעולה פעם נוספת עם ליטל ביג בשיר "Follow Me", מתוך אלבומה Antipositive, Pt.
2. בנובמבר הוציא את "X-Ray" כסינגל המוביל מאלבומו השני.
האלבום, , יצא ב-30 בנובמבר 2018 וזכה לשבחים.
הוא כולל שיתופי פעולה עם MC בין לאדן, קרוליין פולצ'ק, ריק אוונס וצ'רלי XCX.
בדצמבר 2018 יצא לסיבוב הופעות עולמי לקידום האלבום, שכלל 33 הופעות ב-17 מדינות.
בשנת 2019 הופיע קאש בפסטיבל Tomorrowland לצד הדי ג'יי סלבטורה גנאצ'י עם השיר "Heartbass".
בנוסף, הופיע כאורח מיוחד בסיבוב ההופעות של הזמר אוליבר טרי בארצות הברית ובקנדה.
בדצמבר הוציא את הקליפ לשירו "Sdubid".
ב-2020 הכריז על סיבוב הופעות ראשון בארצות הברית, שתוכנן להתחיל במרץ אך נדחה ל-2022 בשל מגפת הקורונה.
ביולי של אותה שנה שיתף פעולה עם 100 gecs ברמיקס לשיר "xXXi_wud_nvrstøp_ÜXXx".
בהמשך הופיע בקליפ לשיר "S*ck My D*ck 2020" של ליטל ביג.
2021–2023: סיבוב ההופעות העולמי ברחבי אמריקה הצפונית, אירופה ואוסטרליה
באפריל 2021 הוציא את הסינגל "Zuccenberg" בהשתתפות SuicideBoys ודיפלו, ובהמשך החודש פרסם מיני-אלבום בשם Moneysutra.
בקיץ 2021, שיתף פעולה עם הראפר הפולני קובונפידה בשיר "Benz-Dealer", והתארח בשיר "Nude" של בויז נויז.
בשנת 2022 יצא לסיבוב הופעות בשם "The Biggest and Strongest World Tour", שכלל הופעות באמריקה הצפונית ואירופה.
באוגוסט הכריז על "Autobahn Tour" בגרמניה ובפולין.
באוקטובר הוזמן כאורח לתצוגת האופנה YZYSZN9 של קניה וסט בפריז.
ב-2023 הוציא עם ריף ראף וסלבטורה גנאצ'י לאור את השיר "Ferrari".
באוגוסט הופיע לצד קארייה בקונצרט בהלסינקי, וחשף שיר חדש בשם "It's Crazy It's Party", שיצא רשמית בספטמבר.
הקליפ לשיר שוחרר ב-15 בספטמבר 2023. בסתיו הצטרף לסיבוב ההופעות העולמי של אוליבר טרי.
בינואר 2024 הוציא את הסינגל "Tango" עם הראפר הקנדי .
בנובמבר הוכרז כי קאש ישתתף בקדם האירוויזיון האסטוני Eesti Laul 2025 עם השיר "Espresso Macchiato", אשר יצא בדצמבר.
בנוסף, פרסם את המיני-אלבום השלישי שלו, HIGH FASHION.
ב-15 בפברואר 2025 זכה בקדם האסטוני ונבחר לייצג את המדינה באירוויזיון 2025, שיתקיים בבזל שבשווייץ.
לאחר שהעפיל לגמר, סיים קאש את התחרות במקום השלישי עם 356 נקודות; 98 נקודות מהשופטים, ו-258 נקודות מהקהל.
טוֹמִּי פַּרְקּוֹ (בפינית: Tommi Parkko; נולד ב-8 באוקטובר 1969) הוא משורר פיני.
טומי פרקו נולד בדרום מזרח פינלנד, בעיר המינה שבאזור קימנלאקסו.
כיום הוא מרבה לנסוע ברחבי העולם, אבל קבע את משכנו בעיר טורקו שבדרום מערב ארצו.
פרקו למד פילוסופיה, אסתטיקה וספרות באוניברסיטת הלסינקי ומדעי המידע באוניברסיטת טמפרה.
למן פרסום ספר הביכורים שלו, "זיכרון קצר, הים" (1997), נחשב פרקו לאחד הקולות הבולטים בשירה הפינית בת-זמננו, ושניים משיריו תורגמו לעברית והתפרסמו כבר בגיליון 226 של כתב העת עתון 77 (דצמבר 1998).
שירים פרי עטו תורגמו גם לאנגלית, לאסטונית, ללטבית, לרוסית ולשוודית.
עיקר כתיבתו של פרקו מתמקד אומנם בשירה, אולם כאיש רוח רב-תחומי הוא מרבה לעסוק לא רק בכתיבה, אלא גם בהוראה, בחינוך, בהוצאה לאור, בעריכה לשונית וספרותית ובעשייה חברתית ופוליטית.
בשנת 2020 הוענק לפרקו פרס מטעם אגודת המבקרים של פינלנד על תרומתו המשמעותית לשירה הפינית ולקידומה בארצו.
ספרו של פרקו "השקנאי", שראה אור בשפת המקור בשנת 2011, תורגם בשלמותו לעברית בידי המשורר רמי סערי והתפרסם בהוצאת כרמל בשנת 2025.
במוזיקה, טון הוא מרווח קבוע בין הצלילים, למשל המרווח בין הצליל דו, לצליל רה.
טון הוא גם מונח נרדף ל"צליל".
מרווח זה הוא כפול מהמרווח הקרוי "חצי טון", שהוא מרווח קבוע בין כל אחד מ-12 צלילי האוקטבה, כמו המרווח בין הצליל דו, לצליל דו דיאז, או המרווח בין דו דיאז לרה.
במילים אחרות, כל צליל גבוה/נמוך מהצליל הסמוך לו בחצי טון.
מבחינה פיזיקלית, כל צליל גבוה/נמוך בתדירותו מהצליל הסמוך אליו פי שורש 12 של שתיים.
תוספת של חצי טון (כמו מ-סי ל-דו) = הכפלה בשורש 12 של שתיים.
תוספת של טון (כמו מ-דו ל-רה) = הכפלה בשורש 6 של שתיים.
במוזיקה, טון מוביל הוא צליל שנמצא חצי טון מעל, או חצי טון מתחת, לצליל אחר ונמשך אליו.
הוא יקרא טון מוביל עליון, או תחתון בהתאם לייחסו אל הצליל היציב אליו הוא נמשך.
הטון המוביל הוא צליל לא יציב המבקש להפתר לצליל יציב בצעד של סקונדה קטנה.
כך הדוגמה הנפוצה ביותר לטון מוביל היא הדרגה השביעית בסולם המז'ורי.
למשל בסולם דו מז'ור הצליל סי מבקש להיפתר בחצי טון למעלה לטוניקה, דו.
בצורה דומה, הדרגה השלישית מי, מבקשת להיפתר למעלה לפה.
דוגמה נפוצה לטון מוביל עליון, היא המדרגה השישית במינור, כך בדו מינור הצליל לה במול, הוא צליל מתוח שמבקש להיפתר מטה, לדומיננטה, לסול.
הטון המוביל הראשי של סולם יהיה זה שמושך אל הטוניקה, כלומר, הצליל השביעי.
משיכה של חצי טון נתפסת חזקה במיוחד במוזיקה הטונאלית, ולכן הצליל השביעי בסולם, שהוא גם טון מוביל, וגם לא חלק מהמשולש הטוניקאי (כאמור, גם המדרגה השלישית היא טון מוביל, אולם היא נמצאת במשולש הטוניקאי המורכב מהראשונה, השלישית והחמישית), הוא הצליל הכי פחות יציב בסולם דיאטוני.
במודוסים בהם הצליל השביעי איננו טון מוביל, כמו המיקסולידי, או המינור הטבעי, הצליל השביעי בסולם נקרא סאבטוניקה.
המודוס, המינור ההרמוני נוצר מכיוון שבסולם המינור הטבעי אין אף טון מוביל לטוניקה.
למעשה, הטון המוביל היחידי שיש במינור הטבעי הוא השישית המובילה לחמישית, אולם הטוניקה נמצאת במרחק של טון שלם גם מהצליל שתחתיה וגם זה שמעליה.
בלה מינור למשל, הדרגה השנייה היא סי, והשביעית היא סול.
במוזיקה טונאלית אחד המתחים החשובים ביותר הוא בין האקורד הדומיננטי לבין האקורד הטוניקאי.
אולם בעוד בסולם מז'ורי הטרצה של האקורד הדומיננטי היא טון מוביל לטוניקה, במינור הטבעי אין את המשיכה הזו אל הטוניקה, כי אין את הטון המוביל.
על כן נהוג להגביה את הצליל השביעי בסולם כדי שיהפך לטון מוביל אל הטוניקה.
לדוגמה, בלה מינור הרמוני, הצליל סול מוגבה לסול דיאז, וכך הוא נהיה לטון מוביל לטוניקה לה.
שלושת האקורדים הגאוגרפים, או האקורדים של הסקסטה המוגדלת, האיטלקי, הצרפתי, והגרמני, הם שלושה אקורדים המכילים סקסטה מוגדלת בין הדרגה הרביעית המוגבהת לדרגה השישית המונמכת.
כך למשל, בסולם דו מז'ור, או מינור, האקורדים הללו יכילו את מרווח פה דיאז ולה במול.
השימוש של האקורדים הללו הוא פרידומיננטיים, כלומר הם מושכים בצורה מאוד חזקה לדומיננטה, וזאת בגלל שהם בנויים על כך שיש להם שני טונים מובילים אל הצליל הדומיננטי.
בדוגמה לעיל, הצליל פה דיאז הוא טון מוביל תחתון לסול, והצליל לה במול, הוא טון מוביל עליון.
יחד הם מושכים בצורה מאוד ברורה אל הסול, הוא הדומיננטה של סולמות אלו.
במוזיקה, המונח טונאליות מציין מספר דברים:
במובן הרחב, טונאליות היא מאפיין של מוזיקה המעיד על קיומו של מִדְרָג (היררכיה) כלשהו בין צלילים סביב מרכז טונאלי (בניגוד לא-טונאליות).
אפיון זה כולל גם טונאליות מורחבת; דהיינו, טונאליות שאינה קשורה לסולמות המז'ור והמינור ו/או מאפשרת מהלכים הרמוניים שאינם פונקציונליים.